Skiču konkursa nolikuma Pielikums Nr. 1

**Tehniskā specifikācija**

1. **„Aizsardzības ministra apbalvojums par īpašu ieguldījumu aizsardzības nozares izaugsmē” vispārējs raksturojums**

Apbalvojumu ir plānots dibināt kā valsts institūcijas apbalvojumu, kas saskaņā ar 2010. gada 5. oktobra Ministru kabineta noteikumu Nr. 928 “Kārtība, kādā dibināmi valsts institūciju un pašvaldību apbalvojumi” regulējumu tiks virzīts apstiprināšanai Valsts Heraldikas komisijā.

Apbalvojumu plānots pasniegts par īpašiem nopelniem un to būs tiesības nēsāt piespraustu pie svētku tērpa vai parādes formas tērpa.

Apbalvojums tiks pasniegts aizsardzības nozares darbiniekiem, Nacionālo bruņoto spēku karavīriem, kā arī atsevišķiem sadarbības pārstāvjiem par vēsturisku, ilggadēju ieguldījumu aizsardzības nozares izaugsmē, kā arī par realizētiem jauniem aizsardzības spēju projektiem, aizsardzības spēju pilnveidošanu, izrādīto iniciatīvu stiprināt un attīstīt aizsardzības nozari un tās spējas.

Apbalvojuma dizainam būtu jāreprezentē esošo sasniegumu novērtējums ciešā sasaistē ar nākotnes attīstības ideju.

1. **„Aizsardzības ministra apbalvojums par īpašu ieguldījumu aizsardzības nozares izaugsmē” elementi**:
   1. piespraužama apbalvojuma medaļa ar lentīti;
   2. identiska dizaina atsevišķi piespraužams lentas atgriezums (militārpersonām) un tauriņsējuma lenta (civilpersonām).
2. **„****Aizsardzības ministra apbalvojumam par īpašu ieguldījumu aizsardzības nozares izaugsmē” izvirzītās prasības:**
   1. apbalvojuma vizuālajā noformējumā jāatspoguļo apbalvojuma idejisko pamatojumu;
   2. augstvērtīgs un oriģināls mākslas darbs.
3. **Iesniedzamo skiču sastāvs:**
   1. piedāvātās idejas apraksts;
   2. vizuālā risinājuma (aversā un reversā) skice A4 formātā;
   3. tehniskā risinājuma (aversā un reversā) skice A4 formātā;
   4. izmantojamo materiālu apraksts.